**Sykehusinnkjøp HF**

Organisasjonsnummer 916 879 067
Telefon 78 95 07 00
post@sykehusinnkjop.no
Sykehusinnkjøp HF, Postboks 40, 9811 Vadsø

Konkurransebestemmelser

Åpen anbudskonkurranse etter lov om offentlige anskaffelser og forskrift om offentlige anskaffelser del I og del III

2023-1503 Grafisk design og idéutvikling til helseforetakene i Helse Sør-Øst

Innholdsfortegnelse

[1. Generell informasjon om konkurransen 3](#_Toc165897604)

[1.1. Oppdragsgiver og kunde 3](#_Toc165897605)

[1.2. Anskaffelsens formål og omfang 3](#_Toc165897606)

[1.3. Avtaletype 4](#_Toc165897607)

[1.4. Avtaleperiode 4](#_Toc165897608)

[1.5. Delkontrakter 4](#_Toc165897609)

[1.6. Konkurransegrunnlaget 4](#_Toc165897610)

[1.7. Viktige datoer 4](#_Toc165897611)

[2. Regler for gjennomføring av konkurransen 4](#_Toc165897612)

[2.1. Anskaffelsesprosedyre 4](#_Toc165897613)

[2.2. Kommunikasjon 5](#_Toc165897614)

[2.3. Skatteattest 5](#_Toc165897615)

[3. Krav til tilbudet 5](#_Toc165897616)

[3.1. Innlevering av tilbud 5](#_Toc165897617)

[3.2. Tilbudets utforming 5](#_Toc165897618)

[3.3. Alternative tilbud 6](#_Toc165897619)

[3.4. Parallelle tilbud 6](#_Toc165897620)

[3.5. Språk 6](#_Toc165897621)

[3.6. Forbehold 6](#_Toc165897622)

[3.7. Vedståelsesfrist 6](#_Toc165897623)

[3.8. Omkostninger 6](#_Toc165897624)

[3.9. Offentlighet 6](#_Toc165897625)

[3.10. Vareprøver, demonstrasjon og utprøving 6](#_Toc165897626)

[4. Det europeiske egenerklæringsskjemaet (ESPD) 6](#_Toc165897627)

[4.1. Generelt om det europeiske egenerklæringsskjemaet 6](#_Toc165897628)

[4.2. Nasjonale avvisningsgrunner 7](#_Toc165897629)

[5. Kvalifikasjonskrav 7](#_Toc165897630)

[5.1. Registreringer, autorisasjoner mv. 7](#_Toc165897631)

[5.2. Økonomisk og finansiell kapasitet 7](#_Toc165897632)

[5.3. Tekniske og faglige kvalifikasjoner 7](#_Toc165897633)

[5.4. Kvalitetssikringsstandarder og miljøledelsesstandarder 8](#_Toc165897634)

[5.5. Støtte fra andre virksomheter 8](#_Toc165897635)

[6. Tildelingskriterier og evaluering 9](#_Toc165897636)

[6.1. Tildeling av rammeavtale 10](#_Toc165897637)

# Generell informasjon om konkurransen

## Oppdragsgiver og kunde

Oppdragsgiver for denne konkurransen er Sykehusinnkjøp HF.

Sykehusinnkjøp HF er eid av de fire regionale helseforetakene, Helse Sør-Øst RHF, Helse Vest RHF, Helse Midt-Norge RHF og Helse Nord RHF, hvorav eierandelen er på 25 prosent hver. Foretaket har strategisk og operativt ansvar for innkjøp til spesialisthelsetjenesten. Ved gjennomføringen av anskaffelsen er Sykehusinnkjøp HF en innkjøpssentral i henhold til regelverket om offentlige anskaffelser, og er rett saksøkt eller innklaget ved tvisteprosesser som gjelder påstand om feil begått i en anskaffelsesprosess.

Sykehusinnkjøp HF, divisjon sør-øst er avtaleforvalter. For mer informasjon, se [www.sykehusinnkjop.no](http://www.sykehusinnkjop.no). Sykehusinnkjøp HF gjennomfører anskaffelsen på vegne av Helse Sør-Øst RHF med underliggende helseforetak ("**Kunder**"):

* Akershus universitetssykehus HF
* Oslo universitetssykehus HF
* Sunnaas sykehus HF
* Sykehuset i Vestfold HF
* Sykehuset Innlandet HF
* Sykehuset Telemark HF
* Sykehuset Østfold HF
* Sørlandet sykehus HF
* Sykehusapotekene HF
* Sykehuspartner HF

## Anskaffelsens formål og omfang

Oppdragsgiver ønsker med denne konkurransen å inngå rammeavtale for kommunikasjonstjenester. Anskaffelsen skal dekke behov for kompetanse innen grafisk design og idéutvikling til ulike typer kanaler/flater, herunder behov for samarbeid rundt kreativt arbeid, i for eksempel utvikling av mulige kampanjer, grafiske maler eller nye skjemaer mv., som oppdragsgiver ikke har tilgang til i egen organisasjon eller der det er et selvstendig behov for ekstern oppgaveløsning.

Behovet for slike tjenester vil variere fra helseforetak til helseforetak, både i omfang og type tjenester. Noen helseforetak har for eksempel egne ansatte som arbeider med design og har derfor lite behov for denne typen bistand, mens andre har et større behov.

Nærmere informasjon og hvilke krav som stilles til tjenestene fremkommer av kravspesifikasjonen (Vedlegg 02).

Anskaffelsens estimert anslåtte verdi er 1,2 millioner kroner eks. mva. per år for hele Helse Sør-Øst. Utgangspunktet for denne summen er historiske tall og statistikk fra dagens avtaleleverandør. Oppgitt volum er ikke forpliktende for oppdragsgiver. Det gjøres oppmerksom på at volumet kan variere betydelig fra år til år, blant annet som en konsekvens av endrede behov.

Vi gjør oppmerksom på at trykkeritjenester, som setting/enkel design, klargjøring, trykking av konvolutter, brevark og visittkort, samt svarsendinger mv. ikke inngår i denne anskaffelsen, da dette er ivaretatt nasjonalt.

Se Vedlegg 02 Kravspesifikasjon og Vedlegg 03 Prisskjema for nærmere beskrivelse.

## Avtaletype

Det vil bli inngått tjenesteavtale med én leverandør. Avtalens vilkår kommer frem av Vedlegg 05 Rammeavtale.

## Avtaleperiode

Rammeavtalen gjelder i 2 år. Oppdragsgiver kan deretter forlenge avtalen med inntil 1 år av gangen. Maksimalt samlet avtaleperiode er 4 år. Avtalen forlenges automatisk og på likelydende vilkår med mindre Kundene tar andre initiativ.

## Delkontrakter

Anskaffelsen er ikke inndelt i delkontrakter.

## Konkurransegrunnlaget

Konkurransegrunnlaget består av dette dokumentet og følgende vedlegg:

|  |  |
| --- | --- |
| Dokument | Navn |
| Vedlegg 01 | Tilbudsbrev |
| Vedlegg 02 | Kravspesifikasjon |
| Vedlegg 03 | Prisskjema |
| Vedlegg 04 | Svarskjema erfaring |
| Vedlegg 05 | Rammeavtale (mal) |
| Vedlegg 06 | Forpliktelseserklæring (mal) |
| Vedlegg 07 | Bruksanvisning og begrunnelse for sladding av tilbud |
| Vedlegg 08 | Kontraktskrav etisk handel |
| Vedlegg 09 | Endringsprotokoll |
| Vedlegg 10 | Caseoppgave |

## Viktige datoer

|  |  |
| --- | --- |
| Aktivitet | Tidspunkt |
| Kunngjøring | 08.05.2024 |
| Frist for å stille spørsmål til konkurransegrunnlaget | 23.05.2024 kl. 10:00 |
| Frist for å levere tilbud | 17.06.2024 kl. 10:00 |
| Evaluering | Uke 25-26 |
| Tildelingsbeslutning og meddelelse til tilbyderne | Uke 26 |
| Avtaleinngåelse | Uke 36 |
| Oppstart av avtale | 01.10.2024 |

Alle datoer etter frist for å levere kvalifikasjonssøknad er tentative. Tilbydere vil bli holdt informert ved endringer.

# Regler for gjennomføring av konkurransen

## Anskaffelsesprosedyre

Anskaffelsen vil bli gjennomført som åpen anbudskonkurranse etter lov 17. juni 2016 nr. 73 om offentlige anskaffelser og forskrift 12. august 2016 nr. 974 om offentlige anskaffelser del I og III.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises. Oppdragsgiver kan også avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige.

## Kommunikasjon

All kommunikasjon i prosessen skal foregå via kommunikasjonsmodulen for gjeldende konkurranse i Mercell-portalen (<https://www.mercell.com>). Dette for at all kommunikasjon skal loggføres. Annen kommunikasjon med personer som deltar i beslutningsprosessen er ikke tillatt, og henvendelser som skjer på annen måte kan ikke påregnes besvart. Ved spørsmål som angår alle tilbydere, vil Oppdragsgiver besvare dette anonymisert til alle tilbyderne.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk.

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

# Krav til tilbudet

## Innlevering av tilbud

Alle tilbud skal leveres elektronisk via gjeldende konkurranse i Mercell-portalen, [www.mercell.no](http://www.mercell.no). Systemet tillater ikke levering av tilbud etter tilbudsfristen.

Kontakt Mercell Support, tlf. 21 01 88 60 eller e-post support@mercell.com ved spørsmål knyttet til opprettelse av bruker hos Mercell og funksjonalitet i verktøyet.

Det anbefales at tilbudet leveres i god tid før fristens utløp. Leverte tilbud kan endres helt frem til tilbudsfristens utløp. Det sist leverte tilbudet regnes som det endelige tilbudet.

## Tilbudets utforming

Ved innlevering i Mercell skal tilbyderens navn angis med kortnavn, maks. 8 bokstaver. Eksempel: Vedlegg X [tilbyders navn maks 8 karakterer] Tilbudsbrev

Tilbudet skal leveres med filnavn i henhold til følgende struktur:

|  |  |
| --- | --- |
| Dokument | Navn |
| Vedlegg 01 | Tilbudsbrev [Word-format] [PDF-format] |
| Vedlegg 02 | Kravspesifikasjon [Excel-format] |
| Vedlegg 03 | Prisskjema [Excel-format] |
| Vedlegg 04 | Caseoppgave [Word-format] |
| Vedlegg 05 | Svarskjema erfaring [Word-format] |
| Vedlegg 06 | Bruksanvisning og begrunnelse for sladding av tilbud [Word-format] |
| Vedlegg 07 | Sladdet versjon av tilbudet [Word-format] [PDF format] |
| Vedlegg 08 | [Eventuelt forpliktelseserklæring] [PDF-format] |
| Vedlegg 09 | [Eventuelt annet dokument/vedlegg fra leverandøren (produktark/produktinformasjon/brosjyre)]  |

## Alternative tilbud

Alternative tilbud aksepteres ikke.

## Parallelle tilbud

Det er kun adgang til å inngi ett tilbud per tilbyder i konkurransen. Parallelle tilbud aksepteres ikke.

## Språk

Tilbudet skal være skrevet på norsk, svensk eller dansk.

Brosjyrer, produktdatablad, mv. kan også leveres på engelsk med mindre annet er oppgitt i Vedlegg 02 Kravspesifikasjon.

## Forbehold

Tilbyders eventuelle forbehold bes oppgitt i Vedlegg 01 Tilbudsbrev. Forbehold skal være presise og entydige slik at Oppdragsgiver kan vurdere disse uten kontakt med tilbyderen.

Ethvert avvik fra konkurransegrunnlaget innebærer en risiko for at tilbyder eller tilbud må avvises fra konkurransen.

## Vedståelsesfrist

Tilbudet er bindende i 6 måneder regnet fra tilbudsfristen.

## Omkostninger

Omkostninger tilbyder pådrar seg i forbindelse med konkurransen vil ikke bli refundert.

## Offentlighet

Enhver kan begjære innsyn i de innkomne tilbudene, jf. lov 19. mai 2006 nr. 16 om rett til innsyn i dokument i offentleg verksemd § 3. For å forenkle innsynsprosessen skal tilbyderen fylle ut Vedlegg 07 Bruksanvisning og begrunnelse for sladding av tilbud med sin vurdering av hvilke opplysninger i tilbudet som er underlagt lovbestemt taushetsplikt og begrunnelse for hvorfor vilkårene for taushetsplikt er oppfylt.

Tilbyder skal legge ved en sladdet versjon av tilbudet i tråd med sin vurdering av lovbestemt taushetsplikt. Dette lages som et eget vedlegg og merkes Vedlegg 07 Sladdet versjon av tilbudet. Det bes om at sladdet tilbud leveres i redigerbart format slik at oppdragsgiver kan bearbeide dokumentet hvis det blir nødvendig. Det sladdede tilbudet vil bli gjort om til et låst dokument i PDF før det blir gitt innsyn.

Dersom tilbyder ikke anser noen opplysninger i tilbudet som taushetsbelagt, bes dette bekreftet i Vedlegg 01 Tilbudsbrev.

## Vareprøver, demonstrasjon og utprøving

I denne konkurransen skal det ikke leveres vareprøver.

# Det europeiske egenerklæringsskjemaet (ESPD)

## Generelt om det europeiske egenerklæringsskjemaet

Leverandøren skal fylle ut ESPD slik det fremgår av Mercell.

Oppdragsgiver kan på ethvert tidspunkt i konkurransen be om alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» presiseres det at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunnene:

* Paragraf 24-2 annet ledd
* Paragraf 24-2 tredje ledd bokstav i

# Kvalifikasjonskrav

For å kunne bli invitert til å levere tilbud til konkurransen må leverandøren fylle ut det elektroniske egenerklæringsskjemaet om at han oppfyller samtlige kvalifikasjonskrav.

Kvalifikasjonskravene ligger i Mercell og skal dokumenteres i hht. instruksjonene under.

## Registreringer, autorisasjoner mv.

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal være registrert i et foretaksregister eller et handelsregister i den staten der tilbyder er etablert. | * Norske selskaper: Firmaattest
* Utenlandske selskaper: Godtgjørelse på at selskapet er registrert i et faglig register i den staten der tilbyder er etablert.
 |

## Økonomisk og finansiell kapasitet

|  |  |
| --- | --- |
| Kvalifikasjonskrav | Dokumentasjonskrav |
| Tilbyderen skal ha tilstrekkelig økonomisk og finansiell kapasitet til å kunne utføre kontrakten.Kredittverdighet uten krav til sikkerhetsstillelse vil være tilstrekkelig til å oppfylle kravet. | Det bes om å sende:* Foretakets siste årsberetning, samt eventuelle nyere opplysninger.
* Siste årsregnskap iht. rapporteringsplikten.
* Kredittvurdering som baserer seg på siste kjente regnskapstall. Ratingen skal være utført av kredittopplysningsvirksomhet som har konsesjon til å drive slik virksomhet.

Oppdragsgiver tar forbehold om selv å innhente ytterligere kredittrating eller annen økonomisk informasjon som, men ikke begrenset til, årsregnskap inklusive noter, styrets årsberetninger og revisjonsberetninger. |

## Tekniske og faglige kvalifikasjoner

|  |  |
| --- | --- |
| Kvalifikasjonskrav | Dokumentasjonskrav |
| Tilbyder skal ha tilstrekkelig evne og kapasitet til å kunne gjennomføre kontraktsforpliktelsene. | Oppdragsgiver vil her vurdere tilbyders erfaring med levering av den ytelse konkurransen omfatter i forhold til:* Tilbyders erfaring med kunder av sammenlignbar størrelse og kompleksitet som de regionale helseforetaksgruppene eller annen offentlig virksomhet.
* En kort og generell beskrivelse av firmaet og firmaets organisasjon og virksomhetsområder.
* Liste med en kort beskrivelse av de viktigste og mest relevante leveransene de siste tre år. Beskrivelsen skal omfatte opplysninger om verdi og tidspunkt/varighet på avtalen, samt navnet på den offentlige eller private oppdragsgiver (se Vedlegg 04 Svarskjema erfaring).
 |

## Kvalitetssikringsstandarder og miljøledelsesstandarder

|  |  |
| --- | --- |
| Kvalifikasjonskrav | Dokumentasjonskrav |
| Det kreves at tilbyderen har et kvalitetssikringssystem. | Dokumentasjon som viser at tilbyderen har et kvalitetssikringssystem. Her må det minimum gis en overordnet beskrivelse av innholdet i systemet herunder en oversikt over kontrollplaner og sjekklister som er relevant for denne kontrakten.Dersom tilbyder har attest for et kvalitetssikringssystem utstedt av uavhengige organer som bekrefter at tilbyderen oppfyller visse kvalitetssikringsstandarder, eksempelvis ISO 9001:2008, kan kopi av attesten vedlegges som dokumentasjon på oppfyllelse av kravet. |
| Det kreves at tilbyderen har et miljøledelsessystem. | Dokumentasjon som viser at tilbyderen har et miljøledelsessystem. |

## Støtte fra andre virksomheter

En leverandør kan støtte seg på kapasiteten til andre virksomheter for å oppfylle kvalifikasjonskravene. Dette gjelder uavhengig av den juridiske tilknytningen mellom leverandør og virksomheten(e). Dersom en leverandør ønsker å støtte seg på andre virksomheter for å tilfredsstille kvalifikasjonskravene må ESPD-erklæring leveres elektronisk for både leverandør og virksomheten(e) som leverandøren støtter seg på.

Leverandøren skal dokumentere at han råder over de nødvendige ressursene ved å legge frem forpliktelseserklæring fra disse virksomhetene.

# Tildelingskriterier og evaluering

Tildeling av kontrakt vil skje på grunnlag av hvilket tilbud som har det beste forholdet mellom pris og kvalitet.

|  |  |  |
| --- | --- | --- |
| Tildelingskriterium | Vekt | Dokumentasjon |
| Kvalitet (inkl. tilgjengelighet/responstid) | 30% | Evaluering av kvalitet vurderes på bakgrunn av tilbyders besvarelse av Kravspesifikasjonen. |
| Oppdragsforståelse (kreativ løsning av en definert problemstilling) | 30% | Evaluering av oppdragsforståelse vurderes på bakgrunn av tilbyders besvarelse av Caseoppgaven.  |
| Pris | 40% | Evaluering av pris vil baseres på oppgitte priser i Prisskjemaet. |

Det vil bli lagt vekt på følgende forhold som er vesentlige for nevnte tildelingskriterier:

**Kvalitet (30 %)**

Evaluering av kvalitet vurderes på bakgrunn av tilbyders besvarelse av kravspesifikasjonen i Vedlegg 02. Oppdragsgiver forbeholder seg retten til å kontakte oppgitte referanser ved behov, for å få bekreftet opplysninger som er gitt rundt relevante oppdrag hos de tilbudte ressurser. En slik referansesjekk vil da gjennomføres på en måte som sikrer likebehandling iht. FOA.

**Oppdragsforståelse (30 %)**

Evaluering av oppdragsforståelse vurderes på bakgrunn av tilbyders besvarelse av Caseoppgaven i Vedlegg 10. Besvarelsen skal være skriftlig, kort og konsis.

**Pris (40 %)**

Alle priser skal oppgis eksklusive mva., men inkludert alle leverandørens øvrige kostnader (gebyrer, opplæring, godtgjørelser og lignende). Et årlig møte per Kundene (helseforetak) for å diskutere erfaringer fra gjennomførte leveranser og planer for kommende periode skal være inkludert i oppgitte priser. Det samme gjelder kostnader ved oppstartsmøte og evt. oppfølgingsmøter i forbindelse med den enkelte leveranse/oppdrag.

Reisetid og reisekostnader til og fra oppdragsgiver dekkes ikke. For andre reiser pålagt av, eller på forhånd avtalt med oppdragsgiver, godtgjøres dokumenterte reiseutgifter etter statens satser. Det skal benyttes billigste reisemåte.

Det skal legges inn priser for de ressurser det vil være relevant og aktuelt å benytte, tilsvarende det teamet som er tilbudt i kravspesifikasjonen.

Evaluering av pris vil baseres på et gjennomsnitt av de oppgitte timepriser i prisskjemaet (Vedlegg 03).

**Miljø**

Det er i denne anskaffelsen er det vurdert som klart at bruk av minstekrav i kravspesifikasjonen vil gi en bedre klima- og miljøeffekt enn man oppnår ved å vekte klima- og miljø med 30%. Effekten som oppnås ved å stille minstekrav er å velge tilbud som har det beste forholdet mellom pris og kvalitet. I tillegg til det er det fokus på digitale løsninger i denne anskaffelsen, noe som kan bevare miljøet ved å minimalisere trykking av markedsmateriell.

## Tildeling av rammeavtale

Beslutning om tildeling av rammeavtale vil bli varslet skriftlig til alle tilbydere samtidig i rimelig tid før kontrakt inngås. Beslutningen vil inneholde en begrunnelse for val­get og gi informasjon om karenstid før inngåelse av kontrakt.